הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 24.12.2021

הבקשה שבסימוכין לקבלת מידע לפי חוק חופש המידע התשנ"ח-1998 (להלן "החוק"), לקבלת מידע אודות ועדות מקצועיות וציבוריות,  נבחנה ואתכבד להשיב לך כדלקמן: 

1. לעניין בקשתך לקבלת מידע על אודות ועדה מייעצת לוועדת האתיקה לשופטים לעניין השימוש של שופטים ברשתות חברתיות מקוונות (פריט 6 בטבלה) אשיב כי הדו"ח מפורסם באתר האינטרנט של הרשות השופטת בכתובת: https://www.gov.il/he/Departments/publications/reports/manager_of_courts_report_04_2019 

2. אשר לבקשתך לקבלת הדו"ח הסופי/מסמך הסיכום על נספחיהם של הוועדות והצוותים הבאים:  צוות עבודה לגיבוש המלצות בנושא מינוי מומחים על ידי בתי המשפט (פריט 15 בטבלה),  פומביות הדיון בעידן הטכנולוגי (פריט 17 בטבלה), צוות לבחינת היוועדות חזותית בהליכים פליליים ברשות השופטת ובוועדות השחרורים (פריט 25 בטבלה) והצוות לגיבוש מתווה לקיום דיונים אזרחיים בהיוועדות חזותית, הריני משיבה לך שלא נוכל להיעתר לבקשתך שכן מדובר במדיניות בשלבי עיצוב. זאת בהתאם לסעיף 9 (ב) (2) לחוק. 

3. אשר  לבקשתך לקבלת הדו"ח הסופי / מסמך הסיכום על נספחיהם של הצוות לכתיבת נוהל טיפול בשופט מאוים, אשיב כי לא אותר מסמך כמבוקש, וכי למיטב הידיעה לא גובש כל נוהל בעניין. יוער, כי מדובר בצוות שמונה לפני למעלה מ-7 שנים ובהיעדר תיעוד אין בידנו להתייחס מעבר לכך. זאת, בהתאם לסעיפים 8(3) ו-8(2) לחוק.

4. כנגד החלטה זו, ניתן להגיש עתירה מנהלית בתוך 45 יום לבית המשפט לעניינים מנהליים בירושלים.     

5. אנו לרשותך ככל שיידרש. 

